Duisende poste in eerste drie maande verloorArgieffoto Volgens SSA se kwartaallikse indiensnemingsyfers het indiensneming tussen Januarie en Maart met 15 000 werknemers gedaal tot 9,3 miljoen. Die gemeenskapsdiens- en konstruksienywerhede was egter die uitsondering met meer mense wat in diens geneem is. Volgens SSA het die handel-, vervoer-, myn-, vervaardiging- en sakedienstenywerhede die swaarste getrek. Indiensneming in die mynbousektor het vir die sesde agtereenvolgende kwartaal afgeneem. In die eerste kwartaal van 2016 het die mynwese 4 000 minder werknemers in diens gehad, ná ’n afname van 17 000 werknemers in die vierde kwartaal van 2015.